[{"text_idx": "#000002", "text": "Wrth i Chris Froome ennill y Tour De France am yr eilwaith, mae dau Gymro yn dathlu ei helpu i gyrraedd y podiwm ym Mharis."}, {"text_idx": "#000003", "text": "Dyma'r tro cyntaf erioed i ddau Gymro gymryd rhan yn yr un Tour De France, ac roedd y ddau yn reidio i'r ti\u0302m fu'n fuddugol yn ras feicio enwocaf y byd."}, {"text_idx": "#000004", "text": "Fe lwyddodd Geraint Thomas i orffen yn y 15fed safle, ei berfformiad gorau yn y ras wedi iddo orffen yn 22ain y llynedd."}, {"text_idx": "#000005", "text": "Fe wnaeth ei gyd-Gymro yn Team Sky, Luke Rowe, lwyddo i orffen yn 136ain ar ei ymddangosiad cyntaf yn y Tour."}, {"text_idx": "#000006", "text": "Disgrifiad o\u2019r llun, Fe lwyddodd Geraint Thomas i orffen yn y 15fed safle - ei berfformiad gorau yn y Tour"}, {"text_idx": "#000007", "text": "Doedd dim disgwyl i Thomas na Rowe ennill unrhyw ddiwrnod gan mai gweithio i'r ti\u0302m a thywys Froome ar draws Ffrainc oedd eu ro\u0302l nhw."}, {"text_idx": "#000008", "text": "Ond roedd Thomas wedi bod yn y 10 uchaf am y mwyafrif o'r Tour, cyn iddo golli amser dros y diwrnodau olaf."}, {"text_idx": "#000009", "text": "Dros dair wythnos, bu'r cystadleuwyr ar y ffordd am dros 84 awr a 3,360 cilometr (2,100 milltir)."}, {"text_idx": "#000010", "text": "Mae Thomas, 29 oed, a Rowe, 25 oed, wedi bod yn rasio gyda'i gilydd ers blynyddoedd, gyda'r ddau yn arfer bod yn aelodau o Glwb Seiclo Maendy yng Nghaerdydd pan oedden nhw'n iau."}, {"text_idx": "#000011", "text": "Disgrifiad o\u2019r llun, Roedd Luke Rowe yn rhan o'r ti\u0302m buddugol ar ei ymddangosiad cyntaf yn y Tour"}, {"text_idx": "#000012", "text": "Prif StraeonTrawsfynydd: Cyflymder yr A470 yn 'beryg bywyd'Cyhoeddwyd10 awr yn o\u0302l'Rhagorol, anhygoel, rhyfeddol': Cefnogwyr Cymru'n dathluCyhoeddwyd16 awr yn o\u0302l'Amhosib trafod cyfrif ffrind anabl gyda banc dideimlad'Cyhoeddwyd19 awr yn o\u0302l"}, {"text_idx": "#000014", "text": "'Rhagorol, anhygoel, rhyfeddol': Cefnogwyr Cymru'n dathlu"}, {"text_idx": "#000018", "text": "Bywyd fel 'yr unig Iddew yn y pentref'"}, {"text_idx": "#000019", "text": "Ras drwy Kenya yn 'ehangu bywyd'"}]